Peregrinatio Ludovici VII Cantuariensis

Peregrinatio Ludovici VII regis Francorum mense Augusto 1179 facta est. "Humilis ac devotus"Giraldus Cambrensis, De instructione principis 2.2 Cantuariam petivit sepulchrumque Thomae a Becket ut pro salutem filii sui Philippi aegrotantis oraret.Guillelmus Brito, Philippis 1.275-336 Cum Ludovico ibant Hugo de Puteaco cancellarius, Philippus comes Flandrensis, Balduinus II comes Ghisnensis, Henricus postea dux Lovaniensis, et Guillelmus comes Essexiae. Hic fortasse legatus Henrici II regis Anglici adveniebat;Cartellieri (1899) p. 34 fuerat etiam contubernius Philippi Flandrensis.

Dubris die 22 Augusti huius anni Ludovicus ab Henrico cum gaudio et largitate receptus est;Robertus de Torigneio, Chronicon pp. 283-284 Howlett inde reges ambo Cantuariam iter fecerunt. Ludovicus "dedit ... ob amorem et honorem Dei et beati Thomae monachis in Cantuariensi ecclesia iugiter Deo famulantibus centum modios vini singulis annis ... accipiendos"Robertus de Torigneio, Chronicon pp. 283-284 Howlett "ob martyris reverentiam et in usus Cantuariensis collegii convertendos".Radulphus de Diceto, Ymagines historiarum anno 1179 Peregrinatione facta Lutetiam revenit sed dum Fanum Sancti Dionysii petit ab apoplexi ictus est. Coronamentum igitur Philippi principis, ad sanitatem revocati, propter patris morbum subito celebratum est, die 1 Novembris 1179.

 Fontes 
 Guillelmus Brito, Philippis 1.275-336
 Robertus de Torigneio, Chronicon pp. 283-284 Howlett
 Gesta Regis Henrici Secundi et Gesta Regis Ricardi ("Benedictus Petroburgensis") vol. 1 pp. 241-242 Stubbs
 Rogerius de Hoveden, Chronica vol. 2 pp. 192-193 Stubbs
 Gervasius Cantuariensis, Chronica anno 1179
 Radulphus de Diceto, Ymagines historiarum anno 1179

 Notae 

 Bibliographia 
 Jim Bradbury, Philip Augustus: King of France 1180-1223 (Londinii: Longman, 1998. ISBN 0582060583) pp. 38-41
 Alexander Cartellieri, Philipp II. August, König von Frankreich (Lipsiae: Dyksche Buchhandlung, 1899) vol. 1 pp. 33-36
 Henri-François Delaborde, ed., Œuvres de Rigord et de Guillaume le Breton, historiens de Philippe-Auguste (Lutetiae, 1882-1885) vol. 1 p. 12 nota 1

Categoria:1179
Categoria:Ludovicus VII (rex Francorum)
Categoria:Henricus II (rex Angliae)
Categoria:Peregrinationes